stanford-oval/wikipedia huggingface dataset:
Coffy

| Coffy – armoton kostaja> Coffy |
| --- | --- |
 Elokuvan juliste
Ohjaaja:  Jack Hill
Käsikirjoittaja:  Jack Hill
Tuottaja:  Robert A. Papazian
Säveltäjä:  Roy Ayers
Kuvaaja:  Paul Lohmann
Leikkaaja:  Chuck McClelland
Pääosat:  Pam Grier   Booker Bradshaw
Valmistustiedot
Valmistusmaa:  Yhdysvallat
Tuotantoyhtiö:  American International Pictures
Levittäjä:  American International Pictures
Ensi-ilta:  1973
Kesto:  91 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Coffy – armoton kostaja tai Coffy – kostaja joka ei tunne armoa (Coffy) on yhdysvaltalainen vuonna 1973 ensi-iltansa saanut blaxploitaatioelokuva. Sen ohjasi ja käsikirjoitti Jack Hill, ja sen pääosaa näyttelee Pam Grier.
Elokuvassa sairaanhoitaja ryhtyy ilotytöksi kostaakseen huumekauppiaille, joiden takia hänen pikkusisarestaan on tullut narkomaani.
Näyttelijöitä

| 0 | 1 | 2 |
| --- | --- | --- |
|  Pam Grier  | … |  Coffy   |
|  Booker Bradshaw  | … |  Howard Brunswick   |
|  Robert DoQui  | … |  King George   |
|  William Elliott  | … |  Carter   |
|  Allan Arbus  | … |  Arturo Vitroni   |
|  Sid Haig  | … |  Omar   |
|  Barry Cahill  | … |  McHenry   |
|  Lee de Broux  | … |  Nick   |
|  Ruben Moreno  | … |  Ramos   |
|  Lisa Farringer  | … |  Jeri   |
Arvioita

Video-oppaassa vuodelta 1994 Bello Romano sanoo Coffyn tarjoavan paljon paljasta pintaa ja väkivaltaa. Hän antaa sille kolme tähteä viidestä, mikä vastaa sanallista arviota ”hyvä”. The New York Timesin A. H. Weiler päätti arvionsa sarkastiseen juonipaljastukseen: Pam Grierin näyttelemä sairaanhoitaja tappaa kaiki vihollisensa, mukaan lukien petollisen miesystävänsä. ”Näin katsoja jää siihen lohdulliseen ajatukseen, että tyttö voi palata takaisin sairaanhoitajaksi ja pysytellä poissa tällaisista huonoista elokuvista.”
1883 Rimito

| 1883 Rimito> Löytäminen |
| --- | --- |
Löytäjä:  Yrjö Väisälä
Löytöpäivä:  4. joulukuuta 1942
Muut nimet:  1942 XA ja 1957 YM
Fyysiset ominaisuudet
Halkaisija:  5,662  km
Pyörähdysaika:  6,492 h
Albedo:  0,418
Absoluuttinen magnitudi:  12,8  ja 13,01
Kiertorata
Kiertokohde:  Aurinko
Eksentrisyys:  0,26 , 0,2626739  tai 0,2613402850165868
Inklinaatio:  25,48122 astetta tai 25,45743012606184 astetta
Keskianomalia:  144,66676 astetta tai 204,6264031674401 astetta
Kiertoaika:  3,75 vuotta ja 1 371,131100429204 vuorokautta
Periapsis:  1,7796765 au ja 1,784150355156833 au
Apoapsis:  3,048 au ja 3,046627116154367 au
Radan isoakselin puolikas:  2,4136898 au ja 2,415388737313816 au
Aiheesta muualla
Minor Planet Center
JPL Small-Body Database
1883 Rimito on tähtitieteilijä Yrjö Väisälän vuonna 1942 löytämä asteroidi eli pikkuplaneetta. Sen nimi viittaa Turun lähellä sijaitsevaan Rymättylään (ruots. Rimito). Väisälällä oli Rymättylässä Arpola-niminen kesänviettopaikka, jonka mukaan on nimetty pikkuplaneetta 2194 Arpola.
Rimiton likimääräinen läpimitta on 11 kilometriä. Kohde sijaitsee Auringosta suunnilleen 2,41 kertaa niin kaukana kuin Maa, ja sen kierros Auringon ympäri kestää noin 3 vuotta ja 9 kuukautta.
19 Fortuna

| 19 Fortuna |
| --- | --- |
 Fortuna VLT:n kuvaamana
Löytäminen
Löytäjät:  J. R. Hind
Löytöaika:  22. elokuuta 1852
Kiertoradan ominaisuudet
Keskietäisyys Auringosta:  2,44 AU
Pienin etäisyys Auringosta:  2,06 AU
Suurin etäisyys Auringosta:  2,83 AU
Eksentrisyys:  0,158
Kiertoaika Auringon ympäri:  1394 päivää  3,82 vuotta
Inklinaatio:  1,57°
Fyysiset ominaisuudet
Läpimitta:  200 km
Pyörähdysaika:  7,44 h
Absoluuttinen kirkkaus:  7,13
Albedo:  0,037
Asteroidiluokka:  G
19 Fortuna (symboli: ) on Marsin ja Jupiterin välisellä asteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. R. Hind vuonna 1852. Nimensä pikkuplaneetta sai Fortuna-jumalattaren mukaan. Fortuna on melko kookas asteroidivyöhykkeen kohteeksi, sillä sen läpimitta on noin 200 km. Asteroidin pyörähdysaika eli sen vuorokauden pituus on noin 7,44 tuntia.
Fortunan rata (sinisellä) verrattuna sisimpien planeettojen ratoihin (punaisella). Kuvan uloin planeetta on Jupiter.
Fortuna on venynyt valopiste Rapusumun keskipisteen yläpuolella.
Cocktail (elokuva)

| Cocktail |
| --- | --- |
 Elokuvan juliste
Ohjaaja:  Roger Donaldson
Käsikirjoittaja:  Heywood Gould
Tuottaja:  Robert W. Cort Ted Field
Säveltäjä:  Maurice Jarre
Kuvaaja:  Dean Semler
Leikkaaja:  Neil Travis
Pääosat:  Tom Cruise Bryan Brown Elisabeth Shue Gina Gershon Lisa Banes
Valmistustiedot
Valmistusmaa:  Yhdysvallat
Tuotantoyhtiö:  Buena Vista Pictures
Levittäjä:  Walt Disney Studios Motion Pictures Netflix Disney+
Ensi-ilta:  1988
Kesto:  104 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Cocktail on vuonna 1988 ensi-iltansa saanut yhdysvaltalainen elokuva. Elokuvassa pääosassa nähdään Tom Cruise. Elokuvaa on sanottu Cruisen uran pohjanoteeraukseksi. Elokuva voittikin kaksi Golden Raspberry -palkintoa, huonoin elokuva ja huonoin käsikirjoitus. Cruise sai huonoimman miespääosan ehdokkuuden ja Roger Donaldson huonoimman ohjaajan ehdokkuuden.
Juoni

Elokuvassa Cruise esittää nuorta, kunnian- ja rahanhimoista Brian Flannagania. Brian on juuri päässyt armeijasta ja ottaa suuntansa New Yorkiin jossa toivoo rikastuvansa bisnesmaailmassa. Brian ajautuu työskentelemään baarimikoksi rahoittaakseen opintojaan. Hän kuitenkin huomaa, että ravintola-alalla voi ansaita huikeita summia. Tässä työssä hän tutustuu Bryan Brownin esittämään Douglas "Doug" Coughliniin, joka opettaa hänelle alan niksit. Doug ja Brian työskentelevätkin jonkun aikaa yhdessä New Yorkin ykkös baarimikkoina. Heille kuitenkin tulee riitaa ja Brian päättää lähteä vähäksi aikaa pois Yhdysvalloista. Hän ottaa suunnan Jamaikalle jonne hän menee työskentelemään merenrantabaariin, joka kuhisee yhdysvaltalaisia turisteja. Jamaikalla kuvioihin astuu Elisabeth Shuen esittämä Jordan Mooney. Jordan ja Brian rakastuvat. Vähän ajan päästä kuvoihin kuitenkin astuu vanha tuttu Doug, joka on ehtinyt mennä jo naimisiin. Vaikka Brian seurustelee Jordanin kanssa hän lyö vetoa Dougin kanssa, että saa iskettyä erään rikkaan yhdysvaltalaisen naisturistin. Jordan näkeekin salaa Brianin pettämässä häntä ja lähtee takaisin USA:han sydän särkyneenä. Myös Brian ja hänen uusi puoliskonsa, jonka avulla Brian luulee pääsevänsä mukaan New Yorkin bisnesmaailmaan, palaavat USA:han. Asiat eivät kuitenkaan mene aivan kuten Brian suunnittele ja hän eroaa naisesta. Silloin Brian etsii Jordanin uudestaan käsiinsä ja saa tietää, että Jordan odottaa hänelle lasta. Jordan ei kuitenkaan halua Briania enää elämäänsä. Brian on kuitenkin taas väleissä Dougin kanssa ja meneekin eräänä iltana Dougin järjestämiin juhliin. Illan päätteeksi Doug kuitenkin tekee itsemurhan. Sitten Brian rupeaa tosissaan taistelemaan Jordanin rakkaudesta ja saakin tämän itselleen Jordanin rikkaan isän vastusteluista huolimatta. Lopussa Brian ja Jordan menevät naimisiin, Brian perustaa oman baarin ja Jordan odottaakin kaksosia.
Arvioita

Video-oppaassa vuodelta 1994 Bello Romano moittii Cocktailia lähes juonettomaksi ja antaa sille kaksi tähteä viidestä, mikä vastaa sanallista arviota ”keskinkertainen”.
Aiheesta muualla

Cocktail Internet Movie Databasessa (englanniksi)
| 0 | 1 | 2 |
| --- | --- | --- |
| Edeltäjä: Leonard. Osa 6 | Huonoimman elokuvan Golden Raspberry -palkinto 1989 | Seuraaja: Star Trek V: Viimeisellä rajalla |
María Colón

| Mitalit> Maa:   Kuuba.Naisten yleisurheilu. Olympialaiset  | Mitalit> Maa:   Kuuba.Naisten yleisurheilu. Olympialaiset  | Mitalit> Maa:   Kuuba.Naisten yleisurheilu. Olympialaiset  | Maa:   Kuuba> Naisten yleisurheilu. |
| --- | --- | --- | --- |
|  Kultaa | Moskova 1980 | keihäänheitto |  |
María Caridad Colón Rueñes (s. 25. maaliskuuta 1958 Baracoa) on entinen kuubalainen keihäänheittäjä. Hän voitti kultaa vuoden 1980 kesäolympialaisissa Moskovassa.
1600-luvun filosofia

1600-luvun filosofialle oli tyypillistä nykyaikaisen filosofisen ajattelun synty sekä keskiaikaisten lähestymistapojen, ennen kaikkea skolastiikan, syrjäyttäminen.
1600-luvun filosofeja

Francis Bacon (1561–1626)
Hugo Grotius (1583–1645)
Marin Mersenne (1588–1648)
Thomas Hobbes (1588–1679)
Pierre Gassendi (1592–1655)
René Descartes (1596–1650)
Antoine Arnauld (1612–1694)
Ralph Cudworth (1617–1688)
Blaise Pascal (1623–1662)
Anne Conway (1631–1679)
Richard Cumberland (1631–1718)
Baruch Spinoza (1632–1677)
Samuel Pufendorf (1632–1694)
John Locke (1632–1704)
Nicolas Malebranche (1638–1715)
Isaac Newton (1642–1727)
Gottfried Leibniz (1646–1716)
Pierre Bayle (1647–1706)
François Poullain de la Barre (1647–1725)
Giambattista Vico (1668–1744)
Lordi Shaftesbury (1671–1713)
Kirjallisuutta

Juti, Riku: "Empirismi ja tieto". Teoksessa Korkman & Yrjönsuuri 1999.
Knuuttila, Simo & Saarinen, Risto (ed.): Theology and Early Modern Philosophy (1550-1750).  Helsinki:  Academia Scientiarum Fennica, 2010.
Korkman, Petter: "Moderni moraali ja ihminen". Teoksessa Korkman & Yrjönsuuri 1999.
Korkman, Petteri & Yrjönsuuri, Mikko (toim.): Filosofian historian kehityslinjoja.  Tampere:  Gaudeamus, 1999.
Reuter, Martina: "Rationalismi ja materia". Teoksessa Korkman & Yrjönsuuri 1999.
Russell, Bertrand: Länsimaisen filosofian historia 2: Uuden ajan filosofia.  ((Alkuteos: History of Western Philosophy, 1946.) 9. painos. Suomentanut J. A. Hollo)  Porvoo Helsinki Juva WSOY, 1999.  ISBN 951-0-17886-1
Saastamoinen, Kari: "Yhteiskuntasopimusteoriat". Teoksessa Korkman & Yrjönsuuri 1999.
Francis Bacon.
Blaise Pascal.
1927 Suvanto

| 1927 Suvanto |
| --- | --- |

Löytäminen
Löytäjä:  Rafael Suvanto
Löytöpäivä:  18. maaliskuuta 1936
Muut nimet:  1930 XN ja 1936 FP
Fyysiset ominaisuudet
Halkaisija:  11,841  km
Pyörähdysaika:  8,164 h
Albedo:  0,289
Absoluuttinen magnitudi:  12,0  ja 12,12
Kiertorata
Kiertokohde:  Aurinko
Eksentrisyys:  0,15 , 0,1463934  tai 0,1492771030228494
Inklinaatio:  13,382 astetta, 13,37141 astetta tai 13,35758105825609 astetta
Keskianomalia:  38,12207 astetta tai 134,4374444628417 astetta
Kiertoaika:  4,32 vuotta ja 1 575,915693317013 vuorokautta
Periapsis:  2,2631744 au ja 2,254643200881464 au
Apoapsis:  3,039 au ja 3,045891694541766 au
Radan isoakselin puolikas:  2,6513083 au ja 2,650267447711615 au
Aiheesta muualla
Minor Planet Center
JPL Small-Body Database
1927 Suvanto on Rafael Suvannon vuonna 1936 löytämä asteroidi eli pikkuplaneetta. Se on nimetty hänen mukaansa.
Suvannon likimääräinen läpimitta on 20 kilometriä. Kohde sijaitsee Auringosta suunnilleen 2,65 kertaa niin kaukana kuin Maa, ja sen kierros Auringon ympäri kestää noin 4 vuotta ja 4 kuukautta.
Collins-luokka

| Collins-luokka |
| --- | --- |


Tekniset tiedot
Uppouma:  3 100 t (pinnalla) 3 407 t (sukellus)
Pituus:  77,42 m
Leveys:  7,8 m
Syväys:  7 m
Koneteho:  3 × Garden Island-Hedemora HV V18b/15Ub (VB210) 18-sylinteristä dieselmoottoria 3 × Jeumont-Schneider generaattoria 1 400 kW 440 V DC
Nopeus:  10 solmua (pinnalla) 20 solmua (sukellus)
Miehistöä:  42
Aseistus
Meritorjunta:  6 × 21" torpedoputkea, joihin 22 Mk 48 Mod 7 CBASS torpedoa ja/tai UGM-84C Sub-Harpoon merimaaliohjusta
Collins-luokka on kuuden aluksen muodostama sukellusveneluokka, joka oli ensimmäinen Australiassa valmistettu sukellusveneluokka.
1970-luvun lopulla Australian laivasto aloitti palveluksessa olleiden Oberon-luokan alusten korvaamisen suunnittelun. Kahdeksan yhtiötä lähetti esityksensä ja niistä kaksi valittiin tarkempaan tarkasteluun. Kesäkuussa 1987 ilmoitettiin voittajaksi ruotsalainen Kockumsin tarjous suurennetusta Västergötland-luokan aluksesta, joka oli alun perin nimetty tyypiksi 471. Alukset valmisti vuosina 1990-2003 Australian Submarine Corporation Kockumsin ohjauksessa.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMAS Collins | Australian Submarine Corporation Kockums | 14. helmikuuta 1990 | 28. elokuuta 1993 | 27. heinäkuuta 1996 | palveluksessa 2017 |
| HMAS Farncomb | Australian Submarine Corporation Kockums | 1. maaliskuuta 1991 | 15. joulukuuta 1995 | 31. tammikuuta 1998 | palveluksessa 2017 |
| HMAS Waller | Australian Submarine Corporation Kockums | 19. maaliskuuta 1992 | 14. maaliskuuta 1997 | 10. heinäkuuta 1999 | palveluksessa 2017 |
| HMAS Dechaineux | Australian Submarine Corporation Kockums | 4. maaliskuuta 1993 | 12. maaliskuuta 1998 | 23. helmikuuta 2001 | palveluksessa 2017 |
| HMAS Sheean | Australian Submarine Corporation Kockums | 17. helmikuuta 1994 | 1. toukokuuta 1999 | 23. helmikuuta 2001 | palveluksessa 2017 |
| HMAS Rankin | Australian Submarine Corporation Kockums | 12. toukokuuta 1995 | 26. marraskuuta 2001 | 29. maaliskuuta 2003 | palveluksessa 2017 |
1947 Iso-Heikkilä

| 1947 Iso-Heikkilä> Löytäminen |
| --- | --- |
Löytäjä:  Yrjö Väisälä
Löytöpäivä:  3. maaliskuuta 1935
Muut nimet:  1935 EA
Fyysiset ominaisuudet
Halkaisija:  31,611  km
Pyörähdysaika:  5,0158 h
Albedo:  0,049
Absoluuttinen magnitudi:  11,4  ja 11,32
Kiertorata
Kiertokohde:  Aurinko
Eksentrisyys:  0,04 , 0,0374612  tai 0,04347641326512824
Inklinaatio:  11,91369 astetta tai 11,89037384171796 astetta
Keskianomalia:  303,65010 astetta tai 226,1288733019168 astetta
Kiertoaika:  5,6 vuotta ja 2 041,656136600791 vuorokautta
Periapsis:  3,0340384 au ja 3,012671631835218 au
Apoapsis:  3,270 au ja 3,286538703623591 au
Radan isoakselin puolikas:  3,1521207 au ja 3,149605167729404 au
Aiheesta muualla
Minor Planet Center
JPL Small-Body Database
1947 Iso-Heikkilä on tähtitieteilijä Yrjö Väisälän vuonna 1935 löytämä asteroidi eli pikkuplaneetta. Sen nimi viittaa Turun observatorion sijaintipaikkaan. Kansainvälisissä yhteyksissä asteroidin nimi voidaan kirjoittaa myös ilman ä-kirjainta, muodossa Iso-Heikkila.
Iso-Heikkilän likimääräinen läpimitta on 29 kilometriä. Kohde sijaitsee Auringosta suunnilleen 3,15 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta.
Bob Collins

Bob Collins vuonna 1989.
Bob Collins (1942 Tennessee – 8. helmikuuta 2000) oli yhdysvaltalainen radiopersoona, joka toimi suurimman osan urastaan chicagolaisella WGN-radioasemalla.
Collins aloitti uransa radiossa 13-vuotiaana Lakelandissa, Floridassa, hoitamalla aluksi sekalaisia tehtäviä paikallisella radioasemalla, kunnes jo vuotta myöhemmin hän sai oman iltapäiväohjelmansa. Sen jälkeen hän työskenteli usealla eri radioasemalla eri puolilla Yhdysvaltoja, muun muassa Knoxvillessä, Milwaukeessa, Los Angelesissa ja San Diegossa, kunnes hän vuonna siirtyi vuonna 1974 chicagolaiselle WGN-asemalle. Siellä Collinsista tuli eräs kaupungin arvostetuimpia radiopersoonia, jonka ohjelmat kuuluivat kuunnelluimpien joukkoon, aina hänen kuolemaansa saakka.
Bob Collins kuoli lento-onnettomuudessa vuonna 2000 hänen ohjaamansa pienkoneen törmättyä toiseen koneeseen. Hänet nimettiin postuumisti Radio Hall of Fameen vuonna 2008.
Aiheesta muualla

wgngold.com: Bob Collins (englanniksi)
Vicki Quade: I Remember Bob Collins.  Sports Publishing LLC, 2001.  ISBN 1582614636  Google Teoshaku. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat
Comatex

Perinteisiä malilaisia bogolan-tekstiilejä.
Comatex (Compagnie Malienne de Textile) on malilainen tekstiiliteollisuusyritys. Sen toimipaikka ja tuotantolaitos sijaitsevat Ségoussa.
Kiinan tuella rakennettu tekstiilitehdas avattiin vuonna 1968. Konkurssin partaalla ollut valtionyhtiö yksityistettiin vuonna 1994. Sen pääomasta 80 % omistaa kiinalainen China Overseas Engineering Group COVEC ja 20 % Malin valtio. Comatex jalostaa CMDT:n tuottamaa puuvillaa ja valmistaa lankaa ja kankaita kotimaiseen kulutukseen ja vientiin. Se pystyy käsittelemään vuosittain 2 000 tonnia puuvillaa ja tuottamaan 10 miljoonaa metriä harmaata ja 12 miljoonaa metriä painettua kangasta sekä valkaisemaan ja värjäämään 450 tonnia lankaa. Yhtiö on Länsi-Afrikan suurin tekstiilinvalmistaja ja sillä on yli 1 400 työntekijää.
Comatex jalostaa noin kaksi prosenttia Malissa tuotetusta puuvillasta. Sen ongelmia ovat vanhentunut koneisto, korkeat energiakustannukset ja ulkomainen halpatuonti. Yhtiön toiminta on ollut välillä pysähdyksissä ja sen sanotaan olevan jälleen vararikon partaalla.
1991 Darwin

| 1991 Darwin |
| --- | --- |
 1967 JL 
Löytäminen
Löytäjät:  C. U. Cesco,  A. R. Klemola
Löytöaika:  6. toukokuuta 1967
Kiertoradan ominaisuudet
Keskietäisyys Auringosta:  2,25 AU
Pienin etäisyys Auringosta:  1,78 AU
Suurin etäisyys Auringosta:  2,71 AU
Eksentrisyys:  0,207
Kiertoaika Auringon ympäri:  1232 päivää  3,37  vuotta
Inklinaatio:  5,92°
Fyysiset ominaisuudet
Läpimitta:  7–15 km
Pyörähdysaika:  4,7 h
Absoluuttinen kirkkaus:  12,9
1991 Darwin on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät C. U. Cesco ja A. R. Klemola vuonna 1967. Pikkuplaneetta sai nimensä luonnontieteilijä Charles Darwinin mukaan. Ennen nimeämistään tämä asteroidi tunnettiin tunnuksella 1967 JL. Koska Darwinin absoluuttinen magnitudi (H) on 12,9, sen läpimitta on todennäköisesti välillä 7–15 kilometriä.
Columbia (supermanner)

Columbian oletettu koostumus.
Columbia (muita nimiä Hudsonland ja Capricornia) oli muinainen jättiläismanner. Sen arvellaan muodostuneen noin 1,88 miljardia vuotta sitten ja hajonneen viimeistään 1,25 miljardia vuotta sitten.
Columbian on arveltu syntyneen kun jättimäiset kratonit Nena, laajentunut Ur ja Atlantica yhtyivät. Mantereeseen kuuluivat Laurentian, Baltican, Ukrainan, Amatsonian ja Australian ydinosat. Mahdollisesti siihen kuuluivat myös Siperia, Pohjois-Kiina ja Kalahari.
Uutta materiaalia mantereeseen kertyi sen länsipuolella. Mantereen itäpuolella olivat riftiytymisvyöhyke ja kerääntymisvyöhyke, joissa mannerpalaset erkanivat ja erkanemisvyöhykkeen palaset kerääntyivät yhteen.
Columbia alkoi hajota noin 1,6–1,4 miljardia vuotta sitten, kun Atlantica irtosi Nenasta.
Columbian olemassaoloa ehdottivat ensimmäisinä J.W. Rogers ja M. Santosh vuonna 2002.
Come Rain or Come Shine

”Come Rain or Come Shine” on Harold Arlenin säveltämä ja Johnny Mercerin sanoittama musiikkikappale vuodelta 1946. Se kirjoitettiin duetoksi Broadway-musikaaliin St. Louis Woman, jossa sen lauloivat Ruby Hill ja Harold Nicholas.
Suosituksi jazzstandardiksi muodostuneen kappaleen ovat nauhoittaneet muun muassa Clifford Brown, Wes Montgomery, Art Blakey, Bill Evans ja Ella Fitzgerald. Ray Charles äänitti sen vuoden 1959 albumilleen The Genius of Ray Charles.
Kappale koostuu neljän tahdin mittaisesta alkusoitosta ja 32 tahdin mittaisesta kertosäkeestä, eikä siinä ole lainkaan säkeistöä. Harmonisesti sävellys vaihtelee F-duurin ja muunnossävellaji f-mollin välillä. Melodiassa käytetään runsaasti peräkkäisiä toistuvia nuotteja; kertosäkeen A-osa alkaa 13 peräkkäisellä a-sävelellä.
Joe Colombo

Joe Colombo (1930-1971)                                                                               ©IF-Studio Joe Colombo
Joe Cesare Colombo (30. heinäkuuta 1930 – 30. heinäkuuta 1971) oli italialainen teollinen muotoilija, joka tunnetaan futuristisista kalusteistaan, valaisimistaan sekä kokonaissisustuksistaan eli ”asumisjärjestelmistään”.
Colombo opiskeli maalausta Milanon Accademia di Belle Arti di Brerassa ja sitten vuoteen 1954 saakka arkkitehtuuria Politecnico di Milanossa. Vuonna 1951 hän liittyi Sergio D’Angelon ja Enrico Bajn perustamaan Movimento Nucleare -ryhmään ja toimi aktiivisesti taidemaalarina ja kuvanveistäjänä, tyylinään abstrakti ekspressionismi.
1950-luvun puolivälissä hän suuntautui teolliseen muotoiluun. Vuosikymmenen lopulla hän joutui ottamaan johtaakseen perheen sähkötarvikkeita valmistavan yrityksen, jonka puitteissa hän alkoi tehdä kokeita uudenlaisilla rakenteilla ja valmistusmenetelmillä.
Uransa alusta asti Colomboa kiinnostivat ”asumisjärjestelmät”, sisustuksen ja rakentamisen muunneltavat kokonaisratkaisut sekä monikäyttöiset huonekalut. Colombon avaruusajan muotokieltä edustavia kokonaissisustuksia oli esillä muun muassa Kölnin huonekalumessuilla. Näitä olivat Additional Living System (1967–1968) sekä tuolit Tube (1969–1970) ja Multi (1970), jotka voitiin koota eri tavoin mahdollistamaan useita istumatapoja. Vuonna 1963 esitelty Kitchen-Box on pyörillä liikuteltava 90 x 75 x 75 cm kokoinen kuutio, joka sisältää kaasulieden, uunin, grillin, jääkaapin, leikkuulaudan, ulosvedettävän työtason ja säilytyslokeroita. Italialainen keittiökalustevalmistaja Boffi Spa on 2000-luvulla esitellyt siitä hieman suurennetun version.
Colombon Boby-säilytysvaunu vuodelta 1969.
Colombo suunnitteli 1960-luvulla tuotteita valaisinyritys Olucelle, Alessille, Kartellille, Bieffeplastille, Flexformille ja Boffille. Hänen tunnetuimpia töitä on pyörillä liikkuva Boby-säilytyslaatikosto (1969), valaisin Acrilica (1962) ja ensimmäinen ABS-muovista tehty aikuisten tuoli No. 4801 (1963–1967). Hän suunnitteli valaisimien ja huonekalujen ohella piippuja, herätyskelloja, ovenkahvoja, ammattilaiskameran Trisystem (1969) sekä vuonna 1970 Alitalia-lentoyhtiölle astiaston, joka on yhä käytössä.
Vuonna 1964  Colombo sai IN-Arch-palkinnon sardinialaiselle hotellille suunnittelemastaan huonekonseptista. Vuosina 1967 ja 1968 ADI-muotoilujärjestö (Associazione per il Disegno Industriale) palkitsi hänet, ja vuonna 1970 hän sai Compasso d'Oro -palkinnon.
Colombo kuoli 41-vuotissyntymäpäivänään 1971.
Aiheesta muualla

Kuvia tai muita tiedostoja aiheesta Joe Colombo Wikimedia Commonsissa
Joe Colombon virallinen sivusto
Colombon töitä architonic-sivustolla (Arkistoitu – Internet Archive)
Esite Colombon töistä issuu.comissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Ranska  BnF data  Saksa  Italia  Israel  Yhdysvallat  Alankomaat  Puola 
Taiteenala:  KulturNav  Museum of Modern Art  RKD Artists  ULAN 
Henkilöt:  Dizionario Biografico degli Italiani  Deutsche Biographie  DDB 
Muut:  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Joe Cesare Colombo
Käännös suomeksi
2-etoksietyyliasetaatti

| 2-etoksietyyliasetaatti |
| --- | --- |

Tunnisteet
CAS-numero:  111-15-9
PubChem CID:  8095
Ominaisuudet
Molekyylikaava:  CH3COOCH2CH2OCH2CH3
Moolimassa:  132,2 g/mol
Ulkomuoto:  väritön neste
Sulamispiste:  -62 °C
Kiehumispiste:  156 °C
Tiheys:  0,97 g/cm3
Liukoisuus veteen:  veteen 23 g/100 ml (20 °C)
    
2-etoksietyyliasetaatin kemiallinen kaava on C6H12O3 ja rakennekaava CH3COOCH2CH2OCH2CH3. 2-etoksietyyliasetaatista käytetään myös nimityksiä etyyliglykoliasetaatti, etyleeniglykolimonoetyylieetteriasetaatti, 2-etoksietanoliasetaatti tai sellosolviasetaatti.
2-etoksietyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 132,2 g/mol, sulamispiste −62 °C, kiehumispiste 156 °C, tiheys 0,97 g/cm3, liukoisuus veteen 20 °C:n lämpötilassa 23 g/100 ml, leimahduspiste 51,1 °C c.c., itsesyttymislämpötila 379 °C ja CAS-numero 111-15-9.
2-etoksietyyliasetaatti liuottaa hyvin monia polymeerejä. Sitä käytetään muun muassa selluloosan ja sen johdannaisten, kuten etyyliselluloosan, selluloosanitraatin, ja selluloosa-asetaatin liuottamiseen. Se liuottaa myös polystyreeniä ja polyvinyyliasetaattia.
Cocktail Bar

| Cocktail Bar Eppu Normaali |
| --- | --- | --- |

Studioalbumin tiedot
 Äänitetty : huhtikuu 1981
 Julkaistu: 15. kesäkuuta 1981
 Formaatti: LP, C-kasetti, CD
 Tuottaja(t): Mikko Syrjä
 Tyylilaji: Suomirock uusi aalto
 Kesto: 38.39
 Levy-yhtiö: Poko Rekords
Listasijoitukset
  2. (heinäkuu 1981)
Eppu Normaalin muut julkaisut
| Elävänä Euroopassa 1980 | Cocktail Bar 1981 | Tie vie 1982 |
Cocktail Bar (myös Cocktail Bar – musiikkia Rantalasta) on Eppu Normaalin kesäkuussa 1981 ilmestynyt neljäs studioalbumi.
Levyä alettiin äänittää MSL-studiolla 15. huhtikuuta 1981 ja äänitykset saatiin valmiiksi vappuun mennessä. Albumi on viimeinen Eppu Normaali -levy, jonka sanoitusten päävastuun kantoi Mikko Saarela. Musiikin sävelsi pääosin Mikko ”Pantse” Syrjä. Levyn kansikuvan on maalannut Martti Syrjä.
Cocktail Barille myönnettiin kultalevy vuonna 1985 ja sitä on myyty 41 424 kpl kesäkuuhun 2004 mennessä.